ལན།ངས་དང་པོ་སློབ་གྲྭ་འདི་འདྲ་ཞིག་འཛུགས་ཀྱི་ཡིན་ཞེས་ྋརྒྱལ་བ་རིན་པོ་ཆེར་གཟིམ་ཆུང་མཇལ་ཁ་ཞུས་པ་དང༌།ཐུགས་སྨོན་སྐྱབས་འཇུག་གནང་རོགས་ཞུས་པ་ཡིན།སྒེར་གྱིས་ཤེས་རིག་གི་ཐོག་ལ་དོ་སྣང་བྱེད་ཐུབ་པ་ཡག་པོ་རེད་ཅེས་བཀའ་གནང་བྱུང༌།ང་ཚོ་བཙན་བྱོལ་ནང་ལ་གཞུང་གི་སྒྲིག་འཛུགས་ཀྱི་སློབ་གྲྭ་མང་པོ་ཡོད་རེད།སྒེར་གྱིས་མང་པོ་འཛུགས་ཀྱི་ཡོད་རེད།དེར་བརྟེན་བྱུང་བ་ཡིན་ན།བོད་ནང་ལ་སློབ་གྲྭ་དེ་འདྲ་འཛུགས་ཐུབ་པའི་ཐབས་ཤེས་བྱེད་རྒྱུ་མི་འདུག་གམ་ཞེས་བཀའ་གནང་སོང༌།དེ་བཞིན་ངས་ཐབས་ཤེས་བྱེད་ཀྱི་ཡིན་ཞུས་པ་ཡིན།དེ་ང་རང་གི་ངོས་ནས་ཞུ་ཐུབ་མ་སོང་དེ།ང་ཚོ་བཙན་བྱོལ་ནང་ལ་ྋརྒྱལ་བ་རིན་པོ་ཆེའི་བཀའ་དྲིན་དང༌།བོད་གཞུང་གི་བཀའ་དྲིན་ལ་བརྟེན་ནས་སློབ་གྲྭ་མང་པོ་ཡོད་རེད།དེང་སང་སློབ་གྲྭ་མང་པོ་དང་འགྲོ་སོང་གི་དཀའ་ངལ་མེད་སྟབས།བཙན་བྱོལ་ནང་ལ་ཕྲུ་གུ་ཉུང་དྲགས་པའི་དཀའ་ངལ་ཆགས་བསྡད་ཡོད་རེད།ང་ཚོའི་བོད་ཀྱི་ཕྲུ་གུ་མང་ཆེ་བ་བོད་ལ་ཡོད་རེད།དེར་བརྟེན་སྤྱི་སྒེར་ཚང་མས་དངོས་ཤུགས་བརྒྱུད་གསུམ་ནས་སློབ་གྲྭ་འཛུགས་ཐུབ་པ་དང༌།ཤེས་ཡོན་ཡར་རྒྱས་གཏོང་ཐུབ་པ་དེ་འདྲ་གནང་རོགས་ཞེས་རེ་བ་ཞུ་རྒྱུ་དེ་ཡིན།།